പി ആര് ശ്രീജേഷ് ഇനി കേരള അഡ്വഞ്ചര് ടൂറിസം അംബാസിഡര് കൊച്ചി: ഒളിമ്ബ്യന് പി. ആര് ശ്രീജേഷ് ഇനി കേരള അഡ്വഞ്ചര് ടൂറിസം അംബാസിഡര്. ഇതു സംബന്ധിച്ച പ്രഖ്യാപനം നടത്തിയത് ടൂറിസം മന്ത്രി പി. എ മുഹമ്മദ് റിയാസാണ്. കഴിഞ്ഞ ദിവസം ശ്രീജേഷിനെ കിഴക്കമ്ബലത്തെവീട്ടിലെത്തി മന്ത്രി സന്ദര്ശിക്കുകയും ഇക്കാര്യം അറിയിക്കുകയും ചെയ്തു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ശ്രീജേഷ് കേരളീയ യുവത്വത്തിന് ആവേശവും മാതൃകയുമാണ്. ഹോക്കി ഒരു കായിക ഇനമെന്ന നിലയില് കേരളത്തില് സജീവമല്ലാത്ത സാഹചര്യത്തിലും അതില് ഉറച്ചുനിന്നു പരിശ്രമിച്ചത് ശ്രീജേഷിന്റെ മനസ്സിന്റെ കരുത്താണെന്നും മന്ത്രി പറഞ്ഞു. ടൂറിസം വകുപ്പിന്റെ ഉപഹാരങ്ങള് മന്ത്രി ശ്രീജേഷിനും കുടുംബത്തിനും കൈമാറി. വൈപ്പിന് നിയോജക മണ്ഡലത്തിന്റെ ടൂറിസം വികസനത്തിന് മാസ്റ്റര് പ്ലാന് വികസന സംബന്ധിച്ച് ചര്ച്ചകള്ക്കൊടുവിലാണ് ശ്രീജേഷിനെ ബ്രാന്ഡ് അംബാസിഡര് പ്രഖ്യാപനവും വന്നത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക സംസ്ഥാനത്ത് പൊതുവെയും ഉപയോഗിക്കാന് കഴിയാതെ പോകുന്ന ടൂറിസം സാധ്യതകള് വികസിപ്പിക്കുകയാണ് മുന്നിലുള്ളത്. ഇതില് പലതും സാഹസിക ടൂറിസം മേഖലയുമായി കൂട്ടിയിണക്കാന് കഴിയാവുന്നവയുമാണ്. കൂടുതല് യുവാക്കളെ ഇതിലേക്ക് ആകര്ഷിക്കുക എന്ന ലക്ഷ്യത്തോടു കൂടിയാണ് പല പദ്ധതികളും കൊണ്ടുവരാന് ഉദ്ദേശിക്കുന്നത്. ഇതിനു ശ്രീജേഷിനെ പോലെ ബ്രാന്ഡ് ആന്ഡ് ഐക്കണ് ആയുള്ള താരങ്ങള് കൂടുതല് ഗുണം ചെയ്യുമെന്നും മന്ത്രി വ്യക്തമാക്കി.